**ՀԱՅՏԱՐԱՐՈՒԹՅՈՒՆ**

**ԱՐԽԻՎԻ ԵՎ ՊԱՀԵՍՏԻ ՏԱՐԱԾՔՆԵՐԻ ՏԵՂԱՓՈԽՄԱՆ ԲԱՑ ԸՆԹԱՑԱԿԱՐԳՈՎ ՄՐՑՈՒՅԹԻ ԱՆՑԿԱՑՄԱՆ ՄԱՍԻՆ**

«Կոնվերս Բանկ» ՓԲԸ (այսուհետ՝ "Բանկ"), որը գտնվում է ՀՀ, ք. Երևան Վազգեն Սարգսյան 26/1 հասցեում, հայտարարում է բաց ընթացակարգով մրցույթ` ք. Երևան, Սեբաստիայի փողոց 82 շենք, 90 և Սեբաստիայի փող. 82շ. N74/1 հասցեներում գտնվող Բանկի արխիվի և ք. Երևան, Մ.Մկրտչյան 5բ հասցեում գտնվող «Հայաստանի Կենտրոնական Դեպոզիտարիայի» ԲԲԸ-ի տարածքում գտնվող Բանկի արխիվի և պահեստի տարածքներում գտնվող դարակաշարերի ապամոնտաժման և նոր տարածքներում մոնտաժման, գրքերի տեղափոխման համար մատակարար կազմակերպություն ընտրելու նպատակով:

Մրցութային հայտերի ընդունման վերջնաժամկետը` 15.06.2020 թվականը` ժամը 18:00-ն: Մրցութային հայտերը, կազմված սույն հրավերի և կից տեխնիակական առաջարկ/գնառաջարկ հավելված 1-ի համաձայն, անհրաժեշտ է ներկայացնել «Կոնվերս Բանկ» ՓԲԸ-ի գլխավոր գրասենյակ` ք. Երևան, Վ. Սարգսյան 26/1 հասցեով, առձեռն, փակ, կնքված և ստորագրված ծրարով (Բանկի Գրասենյակային Գործառնությունների բաժնի մասնագետ Մարիամ Նազարյանին, ներքին հեռախոսահամար՝ 2350, 1238):

Մրցույթին մասնակցելու համար մասնակիցը Բանկ է ներկայացնում մրցութային հայտ` համաձայն սույն հրավերին կից հավելված 1-ի` կցելով անհրաժեշտ տեղեկատվություն պարունակող լրացուցիչ փաստաթղթեր: Գնառաջարկները, որոնք կներկայացվեն տեխնիկական առաջադրանք/գնառաջարկ տողերի հերթականության փոփոխություններով՝ չեն դիտարկվի: Մրցութային հայտը և կից ներկայացվող փաստաթղթերը ներկայացվում են փակ, կնքված ծրարով: Ծրարի վրա կատարվում են հետևյալ գրառումները.

1. «Կոնվերս Բանկ» ՓԲԸ
2. Բանկի արխիվի և պահեստի համար նախատեսված տարածքներում գտնվող դարակաշարերի ապամոնտաժման և նոր առաջարկվող տարածքում մոնտաժման և արխիվային գրքերի տեղափոխման համար մրցութային հայտ,
3. Կազմակերպության անվանումը, հասցեն, հեռախոսահամարը, ինտերնետային կայքի հասցեն (առկայության դեպքում),
4. Չբացել մինչև մրցույթի հայտերի բացման նիստը,

Ծրարում հայտից բացի մրցույթի մասնակցի հայեցողությամբ կարող է ներառվել Պայմանագրի կնքման համար անհրաժեշտ այլ տեղեկություններ և/կամ փաստաթղթեր:

Մրցույթում հաղթող է ճանաչվում այն մասնակիցը, ով սահմանված պահանջների շրջանակներում ներկայացնում է ամենացածր գինը: Եթե երկու և ավելի կազմակերպություններ առաջարկել են միևնույն գինը և որակական հատկանիշները, ապա հավասար պայմաններ առաջարկող կազմակերպությունները կարող են հրավիրվել Բանկ` առաջարկի գնի վերջնական տարբերակի վերաբերյալ բանակցությունների իրականացման համար:

«Կոնվերս Բանկ» ՓԲԸ-ն մրցույթի հաղթողի հետ կարող է կնքել պայմանագիր: Մրցույթում հաղթող կազմակերպությանը վճարումները կիրականացվեն անկանխիկ` (փոխանցումով) «Կոնվերս Բանկ» ՓԲԸ-ում մասնակիցների գործող բանկային հաշիվների միջոցով:

Պայմանագրի կնքումից հաղթող ճանաչված մասնակիցը կարող է հրաժարվել նախագիծը ստանալուց հետո 3 /երեք/ օրյա ժամկետում: Ժամկետի խախտմամբ Պայմանագրի կնքումից հրաժարվելու դեպքում հաղթող ճանաչված մասնակիցը Բանկին պարտավորվում է վճարել տուգանք ներկայացված գնառաջարկի 1.5 /մեկ ամբողջ հինգ տասնորդական/ տոկոսի չափով:  
Հաղթող ճանաչված մասնակցի կողմից Պայմանագիր չկնքելու դեպքում, այն կարող է առաջարկվել կնքել մրցույթում երկրորդ տեղը զբաղեցրած մասնակցին:  
Հայտերը պետք է կազմված լինեն հայերենով:   
Հայտնում ենք, որ Բանկը ցանկացած ժամանակ կարող է չեղյալ հայտարարել մրցույթը:

Մրցույթին մասնակցելու և լրացուցիչ տեղեկություններ ստանալու համար կարող եք դիմել «Կոնվերս Բանկ» ՓԲԸ Սպասարկման և Գնումների բաժին`(+374 10) 511 211, ներքին 2315 հեռախոսահամարներով Հրանուշ Հարոյանին, կամ ուղարկել հաղորդագրություն [HaroyanHranush@conversebank.am](mailto:HaroyanHranush@conversebank.am)  էլեկտրոնային փոստի հասցեին, աշխատանքների նկարագրի հետ կապված հարցերի դեպքում՝ Կարեն Շահվերդյանին հեռ. 095 00 95 45: